Zhantas/Cleaned-Uzbek_Wikipedia huggingface dataset:
Vladimir Ananyev

Vladimir Ivanovich Ananyev (1929-yil 23-mart, Toshkent – 1996-yil 17-dekabr) – birinchi chaqiriq Ukraina xalq deputati, muhandis, siyosiy arbob, kasbi boʻyicha kon muhandisi.

 Boigrafiyasi 
Vladimir Ivanovich 1929-yil 23-martda Oʻzbekiston SSRda Toshkent shahrida ishchi oilasida tavallud topgan. 1948-yilda Xarkov konchilik institutiga oʻqishga kirgan va 1953-yilda uni tamomlagan. Vladimir Oltoy o'lkasi Gornyak posyolkasidagi Zolotushinskiy kon boshqarmasining smena va uchastka boshligʻi lavozimini egallagan. Keyinchalik Chelyabinsk viloyati Qorabash shahridagi Qorabash kon boshqarmasi boshligʻi vazifasida faoliyat olib borgan.

Ananyev „Yujuralsvetmetstroy“ trestining bosh muhandisi (Oliy Ufaley), Xarkov shahridagi UNR 442-trest 88-shahar va „Xarkovjilstroy“ uy qurilishi zavodi boshligʻi bo'lib ishlagan. 1973-yildan Ukraina SSR sanoat qurilishi vazirining oʻrinbosari, 1978-yildan esa SSSR Davlat reja qoʻmitasi raisining kapital qurilish, qurilish sanoati va qurilish materiallari boʻyicha oʻrinbosari lavozimlarida faoliyat olib borgan. Deputat 1992-yilda nafaqaga chiqqan.

1956–1991-yillar oraligʻida Sovet Ittifoqi Kommunistik partiyasi (KPSS), Ukraina Kommunistik partiyasi hamda ijroiya qoʻmitasi aʻzosi boʻlgan. 

Vladimir Sovet Ittifoqi Kommunistik partiyasi, keyinchalik aʻzosi bo'lgan.

Ananyev 1990-yil 18-martda birinchi turda 57,75 foiz ovoz olib, Ukraina xalq deputati etib saylangan. U uy-joy kommunal xoʻjaligi va yoʻl qurilishi boʻyicha quyi qoʻmita, shuningdek, Ukraina Oliy Radasining qurilish, arxitektura va uy-joy kommunal xoʻjaligi boʻyicha komissiyasini boshqargan.

Vladimir oilali va bir nafar farzandi bor. U 1996-yil 17-dekabrda 67 yoshida Ukrainada vafot etgan.

 Mukofotlari 
Deputat Ananyev Lenin ordeni, Oktyabr inqilobi ordeni hamda Mehnat Qizil Bayroq ordeni bilan taqdirlangan. Shuningdek, ikki bora Ukraina SSR Oliy Kengashi Prezidiumining Faxriy yorliqlari va Tarasa Shevchenko nomidagi Davlat mukofoti sohibi boʻlgan.

 

Turkum:23-martda tugʻilganlar
Turkum:1996-yilda vafot etganlar
Turkum:17-dekabrda vafot etganlar
Turkum:Toshkentda tugʻilganlar
Yekatrina Andreyeva

Yekaterina Mixaylovna Andreyeva (1941-yil 19-dekabr, Toshkent – 2008-yil 18-sentyabr, Polsha) – sovet va polshalik araxnolog. U fan uchun birinchi marta oʻrgimchaklarning bir necha oʻnlab yangi ni kashf etgan va tasvirlab bergan.

 Biografiyasi 
Yekaterina Mixaylovna 1941-yil 16-noyabrda Toshkent (Oʻzbekiston SSR, SSSR) shahrida tavallud topgan va bolaligining bir qismini Samarqandda oʻtkazgan. Uning buvisi Mariya Vikentyevna Yasevich polshalik boʻlgan, lekin 1880-yillarning oxirida siyosiy faoliyati uchun Oʻrta Osiyoga surgun qilingan, u yerda yer tuzish ishlari mutaxassisi Konstantin Pisarchikka turmushga chiqqan. Mariya toʻrt farzandni, jumladan, Andreyevaning onasi Antonina Konstantinovnani (1907–1995) dunyoga keltirgan. Antonina Konstantinovna Toshkent universitetining etnografiya fakulteti talabasi boʻlgan va keyinchalik shu universitetning etnografiya professori Mixail Stepanovich Andreyevga (1873–1948) turmushga chiqqan. Ularning qizi Yekaterina Andreyeva 1941-yilda Toshkentda tavallud topgan, 1946-yilda esa onasi bilan Tojikistonning Dushanbe shahriga koʻchib kelgan. Onasi uni Tojikiston boʻylab etnografik ekspeditsiyalarda sayohat qildirgan.

Andreyeva 1960-yilda mahalliy universitetda biologiya boʻyicha oʻqishni boshlagan va u yerda Tojikistonda yashovchi oʻrgimchaklarni tadqiq qilgan. Bu davrda Markaziy Osiyoda oʻrgimchaklari boʻyicha mutaxassislar yoʻq edi. 1966-yilda universitet kursini tamomlagan va 1971-yilda Tojikistonda biologiya fanlari nomzodi ilmiy darajasini olgan. Yekaterina Pomir biologik institutida (Dushanbe) ishlagan va yiliga bir necha oy Pomirda boʻlgan, shuningdek Leningrad universitetining entomologiya kafedrasida ishlagan. Qozogʻistonda professor Viktor Tishenko boshchiligida oʻrgimchaklar ustida ishlagan. Shuning uchun Yekaterina Leningrad araxnologik maktabining vakili deb atalgan.

Andreyevna 2008-yil 18-sentabrda Polshaning Milanuvek shahrida ogʻir jarrohlik vaqtida vafot etgan. Undan ikkita oʻgʻil farzandi qolgan.

 Karyerasi 
Andreyeva 1966-yildan 1971-yilgacha oʻrgimchaklarni Oʻrta Osiyoda, ayniqsa baland togʻli hududlarda yigʻgan. 1972-yil sentyabr oyida polshalik araxnolog Jerzy Prószyńskiga turmushga chiqqan va Polshaga koʻchib ketgan. Uning Polshaga koʻchib oʻtishining asosiy sababi SSSRda taksonomiyani oʻrganish uchun eng yaxshi joy hisoblangan Leningraddagi Zoologiya institutida ish topa olmaganligi boʻlgan.
Vladimir Drayer

Vladimir Nikolayevich fon Dreyer (1876-yil 4-oktyabr, Toshkent, Rossiya imperiyasi – 1967-yil 22-fevral, Monte-Karlo, Monako) – Rossiya armiyasi general-mayori. Birinchi jahon urushi qatnashchisi. Oqlar harakatining aʼzosi.

 Hayoti 
Vladimir Nikolayevich 1876-yil 4-oktyabrda Toshkent shahrida tavallud topgan. Otasi artilleriya kapitani boʻlgan va Buxoro amiri huzuridagi diplomatik missiyada xizmat qilgan. Vladimir birinchi sinfni Toshkent erkaklar gimnaziyasida tugatgan, soʻngra 2-Orenburg kadet korpusiga oʻqishga kirgan va uni 1894-yilda tamomlagan. 1894-yil 1-sentyabrda harbiy xizmatni boshlagan.

1896-yil 12-avgustda Pavlovsk harbiy bilim yurtini tugatgandan soʻng, Nikolayevich ofitser lavozimiga koʻtarildi. 8- va 1-Turkiston artilleriya brigadalarida ikkinchi leytenant unvonida xizmat qilishni davom ettirdi. 1899-yil 12-avgustdan leytenant lavozimiga koʻtarildi.

1903-yilda Nikolayev nomidagi Bosh shtab akademiyasini tamomlagan va 1903-yil 23-mayda shtab kapitan unvonini qoʻlga kiritdi.

Nikolayevich harbiy xizmatni 16-oktyabr 1903-yildan 29-noyabr 1904-yilgacha 4-Turkiston jangovar batalyonida rota komandiri sifatida davom ettirdi. Keyinchalik Turkiston harbiy okrugi shtab-kvartirasining ad’yutant yordamchisi lavozimida faoliyat olib bordi.

Dreyer 1911-yilda Italiya-turkiya urushida, 1912–1913-yillarda Bolqon urushida muxbir boʻlib ishlagan.

Vladimir 1914-yilda 14-otliq diviziyasining shtab boshligʻi, keyin esa 1-otliqlar korpusi shtab boshligʻi vazifasini bajaruvchi etib tayinlandi. U 1914-yil noyabrdan 27-piyoda diviziyasining shtab boshligʻi lavozimiga oʻtdi. Vladimir Dreyer 1915-yil 23-noyabrdan 275-Lebedyanskiy piyoda polkiga qoʻmondonlik qildiКаминский В. В. Почему белые проиграли гражданскую войну? // Военно-исторический архив. — 2011. — № 10. — С.120—121..

Vladimir Nikolayevich Dreyer 1967-yil 22-fevralda Monte-Karloda vafot etdi va Parijdagi Saint-Geneviève des Bois rus qabristoniga dafn qilindi.

 Oilasi 
Rafiqasi Klaudiya Vladimirovna. Yevgeniya (1896–1988), Iren (1915-yil 15-dekabr, Moskva – 2019-yil 2-aprel, Parij) 100 yilligi munosabati bilan Rossiya Federatsiyasi Prezidentining 2015-yil 28-noyabrdagi 586-son Farmoniga muvofiq Rossiya Federatsiyasi fuqaroligini oldi. Georgiy (1918–1943)

 

Turkum:1967-yilda vafot etganlar
Turkum:22-fevralda vafot etganlar
Turkum:Toshkentda tugʻilganlar
Turkum:1876-yilda tugʻilganlar
Turkum:4-oktyabrda tugʻilganlar
Nataliya Androsova

Natalya Nikolayevna Androsova, qizlik familiyasi Natalya Aleksandrovna Iskander-Furmanova (10-fevral 1917-yil, Toshkent, Turkiston viloyati, Rossiya imperiyasi – 1999 yil 25 iyul, Moskva, Rossiya) – imperator Nikolay I ning nevarasi. 1980-yildan 1999-yilgacha Romanovlar oila a'zolari uyushmasi aʼzosi.

 Biografiyasi 
Natalyaning otasi knyaz Aleksandr Iskander (Buyuk Gertsog Nikolay Konstantinovich va Nadejda Aleksandrovna Dreyerning oʻgʻli). Onasi Olga Iosifovna Rogovskaya (1893–1962).

Natalya knyaz Aleksandr Iskanderning kenja qizi boʻlib, 1917-yil 10-fevralda Toshkentda tavallud topgan. Uning choʻqintirish marosimida bobosi, Buyuk knyaz Nikolay Konstantinovich qatnashgan.

Nikolay Konstantinovich oilasini Toshkentga olib ketgan, u yerga 1918-yilda knyaz Aleksandr Nikolayevich ham kelgan, ammo bu vaqtga kelib uning otasi buyuk knyz Nikolay hayotdan koʻz yumgan edi. Aleksandr Nikolayevich 1919-yil yanvargacha shahar sudida xizmat qilgan va 19-yanvarda shaharda boshlangan Osipov isyoniga qoʻshilgan. Soʻngra ofitserlar otryadi bilan Qrimga yoʻl olgan va u yerda Oq Armiya safiga qoʻshilgan.

Onasi Olga Iosifovna 1924-yilda mas’ul moliya xodimi Nikolay Nikolayevich Androsovga turmushga chiqqan (1936-yilda vafot etgan) va Moskvaga koʻchib oʻtgan. Oʻgay ota bolalarni pasportga oʻz farzandlaridek kiritgan, shundan soʻng bolalar uning ismi va Androsov familiyasini olganlar. Bu esa buyuk knyazlik kelib chiqishi izlarini oʻchirib tashlagan. Oila Moskvada Plyushixadagi kvartirada yashagan va Natalya (Talya) toʻrtinchi sinfgacha sobiq gimnaziyada oʻqigan.

Androsovlar oilasi 1929-yilda Arbatdagi 30-uydagi podvalga koʻchib oʻtgan, u yerda Talya 1970-yilgacha yashagan.

Oʻgay otasining vafotidan keyin oilasi kambagʻal boʻlib yashagan. Onasi mashinist boʻlib ishlagan. Talya atigi yettita sinfni tugatgan. U baʼzan chizmachi, baʼzan hisobchi boʻlib ishlagan. Texnikumda oʻqishni iloji boʻlmagan.

Natalya Nikolayevna 1930-yillardan boshlab mototsikl klubiga aʼzo boʻlib, sport tomoshalarida qatnashgan.

Natalya 1998-yil 17-iyulda Sankt-Peterburgda imperator Nikolay II, uning oilasi va xizmatkorlarining qoldiqlarini qayta dafn etish marosimida ishtirok etgan.

Androsova 1999-yil 25-iyulda Moskvada insultdan vafot etgan. Uning qoldiqlari kuydirilib, akasi va onasining qabrlaridan unchalik uzoq boʻlmagan Vagankovskiy qabristoniga dafn etilgan.

 

Turkum:1917-yilda tugʻilganlar
Turkum:10-fevralda tugʻilganlar
Turkum:1999-yilda vafot etganlar
Turkum:25-iyulda vafot etganlar
Turkum:Toshkentda tugʻilganlar
Yuriy Antonov

Yuriy Mixaylovich Antonov (1945-yil 19-fevral, Toshkent, Oʻzbekiston SSR, SSSR) – sovet va rus bastakori, estrada xonandasi, musiqachi, shoir, kino va ovoz aktyori. Rossiya Federatsiyasi xalq artisti (1997)Ukaz Prezidenta Rossiyskoy Federatsii ot 16 aprelya 1997 goda № 357 Bolshaya Rossiyskaya ensiklopediya: V 30 t. / Predsedatel nauch.-red. soveta Yu. S. Osipov. Otv. red S. L. Kraves. T. 2. Ankiloz – Banka. – M.: Bolshaya Rossiyskaya ensiklopediya, 2005. – 766 s.: il.: kart., Checheniston Respublikasi xalq artisti (2016).

 Biografiyasi 
Yuriy Mixaylovich 1945-yil 19-fevralda Toshkent shahrida tavallud topgan.

Otasi Mixail Vasilyevich Antonov (1915–1989) Ulugʻ Vatan urushi yillarida dengiz askarlari brigadasida ofitser boʻlib xizmat qilgan.

Onasi Natalya Mixaylovna Antonova (Litovchenko) (1921–2008), ukrainalik, Poltava viloyati, Kremenchug shahrida yashagan.

Singlisi Janna 1948-yilda Berlinda tavallud topganYuriy Mixaylovich Antonov – biografiya // to-name.ru.

Ulugʻ vatan urushi tugagandan soʻng, otasi Berlin harbiy maʼmuriyatida xizmat qilish uchun qolgan.

 Ijodi 
GDRdagi xizmatini tugatgandan soʻng, Mixail Antonov va uning oilasi Belorussiyaga koʻchib ketgan va u yerda turli harbiy garnizonlarda xizmat qilgan.

Onasi Yuriyni Molodechno musiqa maktabiga olib kelgan, uni tugatgandan soʻng Molodechno musiqa kollejiga (hozirgi M. K. Oginskiy nomidagi Molodechno davlat musiqa kolleji) xalq cholgʻulari boʻlimiga oʻqishga kirgan.

Yuriy mehnat faoliyatini 14 yoshida boshlagan. U Temir yoʻl deposida xor boshqaruvchisi boʻlib ishlagan va buning uchun 60 rubl olganYuriy Antonov: „Jalet o chyom-to glupo“ // „Imena“, 2009. Talabalik yillarida mahalliy madaniyat saroyi va uyida oʻzining birinchi musiqiy guruhini – estrada orkestrini tashkil qilgan.

1963-yilda musiqa maktabini tugatgandan soʻng, Yuriy Antonov oʻsha paytda ota-onasi yashagan Minskdagi bolalar musiqa maktabida oʻqituvchi boʻlib ishlay boshlagan. Keyin Belarus davlat filarmoniyasida solist-instrumentalist boʻlib faoliyat olib borgan.

Yuriy Mixaylovich 1964-yil noyabr oyida armiyaga chaqirilib, SSSR Ichki ishlar vazirligining ichki qoʻshinlarida avtomatchi boʻlib xizmat qilgan va u yerda havaskorlarning chiqishlarida qatnashgan. Xizmatdan soʻng oʻzining tugʻilgan filarmoniyasiga qaytib kelgan va BSSR xalq artisti Viktor Vuyachichning „Tonika“ ansamblining musiqiy rahbari boʻlib ishlagan.

Antonov 1968-yilda Belorussiyaning „Otchego j nam pet“ filmida gitara chalib rol oʻynagan. Ushbu Minsk ijodi davrida Sverdlovskdan kelgan Vladimir Mulyavin bir muncha vaqt Yuriy Antonov guruhida gitarachi boʻlgan.
Vissarion Kim

Kim Vissarion Vladimirovich (1956-yil) – “Energoatom” atom energiyasini ishlab chiqaruvchi milliy kompaniyaning prezidenti vazifasini bajaruvchi.

 Hayoti 
1956-yil 23-iyunda Oʻzbekiston, Toshkent shahrida tavallud topgan.

1979-yilda Moskva energetika institutini atom elektr stansiyalari va qurilmalari mutaxassisligi boʻyicha tamomlagan.

 Faoliyati 
1979-yil maydan 1984-yil martgacha reaktor sexi muhandisi, reaktor sexi mexanik muhandisi, Janubiy Ukraina Energoatom reaktor sexining katta reaktor nazorati muhandisi bo'lgan.

1984-yil martdan 1990-yil iyulgacha reaktor sexini ishlatish boʻyicha sex boshligʻining oʻrinbosari, stansiya smena boshligʻi, Janubiy Ukraina atom elektr stansiyasi, Yadro energiyasini ishlab chiqaruvchi milliy kompaniyasi Energoatom davlat korxonasi reaktor sexi boshligʻi lavozilarida faoliyat olib borgan.

1997-yil martdan 1997-yil sentyabrgacha YEICHMK Energoatom davlat korxonasining muhandislik taʼminoti va rivojlantirish boʻyicha ijrochi direktori.

1997-yil sentyabrdan 1998-yil yanvargacha NNEGC Energoatom davlat korxonasi bosh direktori.

1998-yil yanvardan 2000-yil martgacha Ukraina yoqilgʻi va energetika vazirligining NNEGC Energoatom davlat korxonasi vitse-prezidenti, bosh ijrochi direktori.

2000-yil martdan 2000-yil oktyabrgacha Ukraina atrof-muhitni muhofaza qilish va yadro xavfsizligi vazirligi Yadro va radiatsiyaviy xavfsizlik davlat ilmiy-texnika markazi boshqaruv sifati boʻyicha direktor oʻrinbosari.

2000-yil oktyabrdan 2003-yil dekabrgacha „Atom elektr stansiyalarini ekspluatatsiya qilish instituti“ MChJ bosh direktori.

2003-yil dekabrdan 2004-yil iyungacha Ukraina yoqilgʻi va energetika vazirligining NNEGC Energoatom davlat korxonasining Xmelnitskiy AESining 2-sonli energetika blokini kapital qurish va ishga tushirish boʻyicha ijrochi direktor lavozimlarida faoliyat olib borgan.
Vissarion Ukrainada atom energetikasi va sanoatini rivojlantirishga qoʻshgan hissasi, Atom energiyasi boʻyicha davlat qoʻmitasi (1996) va SE NNEGC „Energoatom“ (2007) ishdagi yuqori koʻrsatkichlari uchun taqdirlangan.

 

Turkum:Toshkentda tugʻilganlar
Turkum:Yashayotgan insonlar
Turkum:1956-yilda tugʻilganlar
Turkum:23-iyunda tugʻilganlar
Ismoil Aripov

Ismoil Xalmatovich Aripov (1938-yil, Toshkent, Oʻzbekiston SSSR) – Sovet iqtisodiyot, davlat va siyosiy arbobi, Sotsialistik Mehnat Qahramoni (1981-yil).

 

 

 Арипов Xolmatovich Aripov // Toshkent: ensiklopediya - Toshkent, 1983 — С. 30.
 Aripov 
 Aripov

Turkum:1938-yilda tugʻilganlar
Turkum:Toshkentda tugʻilganlar
Turkum:Sotsialistik Mehnat Qahramonlari
Turkum:SSSR Davlat mukofoti laureatlari
Turkum:Lenin ordeni sohiblari
Turkum:Oktabr Inqilobi ordeni sohiblari
Turkum:Hurmat Belgisi ordeni sohiblari
Xusniddin Asamov

Xusniddin Asamovich Asamov (1932-yil, Toshkent, Oʻzbekiston SSR – 1992-yil 19-avgust, sovet iqtisod, davlat va siyosiy arbobi.

 Mukofotlari 
 Mehnat Qizil Bayroq ordeni (01.03.1965Указ Президиума Верховного Совета СССР «О награждении орденами и медалями СССР передовиков Узбекской ССР» от 01.03.1965 // Ташкентская правда. - 3 марта 1965)
 Xalqlar doʻstligi ordeni (19.03.1981)
 Hurmat Belgisi ordeni (1969)

 

Turkum:Toshkent shahar ijroiya qoʻmitasi raislari
Turkum:Oʻzbekiston SSR Oliy Sovetining 6-chaqiriq deputatlari
Turkum:Oʻzbekiston SSR Oliy Sovetining 7-chaqiriq deputatlari
Turkum:Oʻzbekiston SSR Oliy Sovetining 8-chaqiriq deputatlari
Aleksandr Goryanin

Aleksandr Borisovich Goryanin (1941-yil 25-aprel) sovet va rus yozuvchisi, publitsist, jurnalist, tarjimon, hujjatli ssenariy muallifi, Rossiya Yozuvchilar uyushmasi aʼzosi.

 Biografiyasi 
Aleksandr Goryanin 1963-yilda Toshkent Davlat universitetining geografiya fakultetini tamomlab, 12 yil O‘rta Osiyo boʻylab ekspeditsiyalarda ishlagan. 1977-yildan beri Moskvada yashaydi. Aleksandr Rossiya davlat kutubxonasi katta ilmiy xodimi, „Vek“ gazetasi sharhlovchisi, „Mejdunarodnoye sotrudnichestvo v sfere obrazovaniya“ jurnali bosh muharriri, ITAR-TASS nashriyot uyi bosh muharriri, Rossiya Xalqlar doʻstligi universitetining Rossiyani oʻrganish boʻyicha universitetlararo markazi dotsenti. Hozirda mustaqil tadqiqotchi, siyosiy va PR loyihalari ishtirokchisi, radio va televideniyeda chiqish qiladi.

 Ilmiy ishlari 
Aleksandr Borisovich „Razrusheniye xrama Xrista Spasitelya“ (London, 1988), „Mifi o Rossii i dux natsii“ (Moskva, 2002), „Traditsii svobodi i sobstvennosti v Possii“ (Moskva, 2007), „Optimisticheskoye rossiyevedeniye“ (Moskva, 2008), „Preobrajeniye Rossii“ (Moskva, 2008), Tarixiy va jurnalistik dilologiya „Rossiya: istoriya uspexa. Pered potopom“ (Moskva, 2010) va „Rossiya: istoriya uspexa. Posle potopa“ (Moskva, 2011), „Nedootkritaya strana“ (Moskva, 2019) kitoblari muallifi. Bundan tashqari D. A. Yagodintsev bilan hammualliflikda „Bog lyubit Rossiyu“ kitobini yozgan (Moskva, 2016). „Otechestvovedeniye“ darsligi mualliflari jamoasi aʼzosi (Moskva, 2004) va Milliy institutining Rossiyada vatanparvarlik tarbiyasi kontseptsiyasi hisoboti: tarixiy xotira va fuqarolik ongi strategiyasiga doklad yozgan.
Goryaninning „Rossiya: istoriya uspexa“ dilogiyasi Rossiya Federatsiyasi Taʼlim va fan vazirligi maktab oʻquvchilari uchun tavsiya etilgan Rossiya Federatsiyasi xalqlari tarixi, madaniyati va adabiyoti boʻyicha „100 knig Rossii“ roʻyxatiga kiritildi.

„Noviy mir“, „Zvezda“, „Profil“, „Ekspert“, „Asosiy mavzu“, „Otechestvennye zapiski“, „Russkaya misl“ (Parij), „Literary“, „Nezavisimaya“ gazetalari va boshqa nashrlarda Aleksandrning ijtimoiy-siyosiy va madaniy mavzulardagi 200 dan ortiq maqolalari chop etilgan. „Ozodlik“ radiosida 1917-yilgi inqilob va Rossiyadagi fuqarolar urushi (1997–2000) koʻplab dasturlarning muallifi.

2001-yil „Zvezda“ jurnalining nasr boʻlimida laureati boʻldi („Gruz“ hikoyasi uchun). 2006-yil tahliliy jurnalistika sohasidagi birinchi darajali mukofotga sazovor boʻldi („Ekspert“ va „Profil“ jurnallari, „Industrial Weekly“ gazetasi va VTB 24 Bank tomonidan taʼsis etilgan). Ikki karra „Znaniye – sila“ jurnali mukofoti sovrindori (2012 va 2016-yillarda). Milliy bestseller, shuningdek, Ivan Petrovich Belkin mukofotiga sazovor boʻlgan.

 

Turkum:Rossiyalik yozuvchilar
Turkum:Alifbo boʻyicha yozuvchilar
Turkum:Toshkentda tugʻilganlar
Turkum:Yashayotgan insonlar
Turkum:1941-yilda tugʻilganlar
Turkum:25-aprelda tugʻilganlar
Turkum:Rossiya yozuvchilari
Valeriya Guryeva

Valeriya Aleksandrovna Guryeva (1929-yil 21-dekabr, Toshkent – 2015-yil 7-yanvar, Moskva) – psixiatriya sohasidagi sovet va rus olimi, tibbiyot fanlari doktori, professor, V. P. Serbskiy nomidagi Ijtimoiy va sud-psixiatriya markazi Davlat ilmiy instituti voyaga yetmaganlarning sud-psixiatriya muammolari kafedrasi mudiri.

 Tarjimai holi 
Valeriya Guryeva Oʻzbekiston Respublikasida xizmatchi oilasida tavallud topgan. 1946-yilda maktabni tugatib, Toshkent tibbiyot institutining davolash fakultetiga oʻqishga kirdi va uni 1952-yilda tugatdi. 1955–1958-yillarda Moskvada V. P. Serbskiy nomidagi Butunrossiya ilmiy-tadqiqot institutining kunduzgi aspiranturasida tahsil oldi.

Valeriya 1960-yilda „Sud-psixiatriya amaliyotida isteriya psixopatiyasi muammosi“ mavzusida va 1971-yilda „Oʻsmirlik va yoshlardagi psixopatiya (klinik kuzatuv, sud-psixiatriya aspekti)“ mavzusida nomzodlik dissertatsiyasini himoya qildi.

1981-yil oktyabr oyida V. P. Serbiya institutining voyaga yetmaganlar boʻyicha ekspert boʻlimini tashkil etishda faol ishtirok etdi.

1986-yilda V. A. Guryevaga professor ilmiy unvoni berildi.

Guryevaning „Klinik va sud-tibbiy oʻsmirlar psixiatriyasi“ monografiyasi bir nechta qayta nashrdan oʻtgan. 1995-yilda uning „Pubertatniy kriz“ kitobi Parijda fransuz tilida nashr etilgan.

Valeriya Aleksandrovna 2015-yil 7-yanvarda 86 yoshida vafot etdi va 2015-yil 10-yanvarda Moskvadagi Xovanskoye qabristoniga dafn qilindiPamyati Gurevoy Valerii Aleksandrovni. Statya na sayte Rossiyskogo obщestva psixiatrov..

Olima 100 dan ortiq ilmiy ishlar, jumladan monografiyalar, oʻquv qoʻllanmalar, uslubiy tavsiyalar, shifokorlar uchun qoʻllanmalar muallifidir.

 Mukofotlari va unvonlari 
Valeriya Aleksandrovna mehnati uchun „Sogʻliqni saqlash aʼlochisi“ koʻkrak nishoni (1971), „Mehnat faxriysi“ medali (1985) va boshqa koʻplab medallar bilan taqdirlangan. 1999-yilda „Rossiya Federatsiyasida xizmat koʻrsatgan shifokor“ faxriy unvoni bilan taqdirlangan.

 

Turkum:Moskvada vafot etganlar
Turkum:2015-yilda vafot etganlar
Turkum:7-yanvarda vafot etganlar
Turkum:Toshkentda tugʻilganlar
Turkum:1929-yilda tugʻilganlar
Turkum:21-dekabrda tugʻilganlar
Aleksandr Grishenko

Aleksandr Igorevich Grishenko (1983-yil 29-sentyabr, Toshkent) – rus filologi, yozuvchisi va shoiri.

 Biografiyasi 
Aleksandr 2004–2005-yillarda litseyda rus tili va adabiyoti fanidan dars bergan. 2006-yil sentyabrdan assistent, 2011-yil martidan 2020-yil avgustigacha Moskva davlat pedagogika universitetining rus tili kafedrasi dotsenti, 2006–2008-yillarda Moskva gumanitar pedagogika instituti rus tili va metodikasi kafedrasi assistenti boʻlib faoliyat yuritgan. 2010–2011-yillarda Maksim Gorkiy nomidagi Adabiyot institutining rus tili va stilistikasi kafedrasi dotsenti, 2015-yil apreldan – Rossiya Fanlar akademiyasining Slavyanshunoslik instituti tipologiya va qiyosiy tilshunoslik boʻlimi katta ilmiy xodimi, 2018-yildan – Slavyan tilshunosligi boʻlimida (2022-yil dekabrdan asosiy ish joyida yetakchi ilmiy xodim sifatida faoliyat olib borgan. 2019–2020-yillarda – Rossiya davlat kutubxonasining yetakchi ilmiy xodimi (qimmatli kolleksiyalarni oʻrganish sektori), 2020-yil sentyabrdan – katta ilmiy xodim, 2022-yil sentyabrdan – Milliy tadqiqot universiteti Oliy iqtisodiyot maktabi Klassik Sharq va antik davr instituti professori boʻlgan. 2021-yil 10-dekabrda xalqaro dissertatsiya qoʻmitasida „Oʻrta asr Sharqiy Yevropada slavyan-yahudiy tillari aloqalari: lingvistik-tekstologik jihatlar“ mavzusida doktorlik dissertatsiyasini himoya qildi. 2021-yil 17-dekabrda Milliy tadqiqot universiteti Iqtisodiyot oliy maktabi Filologiya va tilshunoslik dissertatsiya kengashi tomonidan filologiya fanlari doktori ilmiy darajasi imtiyozli diplom bilan taqdirlandi.

Aleksandr MPGU (2006-yildan, 2011-yildan dotsent) va PSTGU (2010-yildan)da dars beradi. 2015-yildan Rossiya Fanlar akademiyasining Slavyanshunoslik institutida katta ilmiy xodim boʻlib faoliyat olib bormoqda.

Uning ijod namunalari „Oktyabr“, „Sharq yulduzi“ jurnallarida, „Devushka s veslom“ CD-jurnalida, „Maliy Sholkoviy put“, „Vstrechi“ almanaxlarida, „Vershina aysberga“ va boshqa toʻplamlarda nashr etilgan.

Aleksandr Grishenko „Vspyat“ hikoyasi uchun „Krupnaya proza“ nominatsiyasida „Debyut“ mustaqil adabiy mukofoti (2004) laureati boʻldi. U „Pervaya kaplya“ sheʼrlar kitobi muallifi (2000).

 

Turkum:Filologiya fanlari doktorlari
Turkum:Rossiyalik shoirlar
Turkum:Rossiyalik yozuvchilar
Turkum:Alifbo boʻyicha yozuvchilar
Turkum:Toshkentda tugʻilganlar
Turkum:Yashayotgan insonlar
Turkum:1983-yilda tugʻilganlar
Turkum:29-sentyabrda tugʻilganlar
Turkum:Rossiya yozuvchilari
Aleksandr Grigoryans

Grigoryans Aleksandr Grigoryevich (1941-yil 19-iyun, Toshkent) – sovet va rus olimi, texnika fanlari doktori, professor, lazer texnikasi va texnologiyasi boʻyicha mutaxassis, Rossiya Federatsiyasida xizmat koʻrsatgan fan arbobi.

 Tarjimai holi 
Aleksandr Grigoryevich Grigoryans 1941-yil 19-iyunda Toshkent shahrida tavallud topgan. Dastlab Toshkent politexnika institutiga oʻqishga kirdi va ikkinchi kursdan boshlab bir qancha muvaffaqiyatli talabalar qatorida N. E. Bauman nomidagi Moskva oliy texnika universitetiga oʻtkazildi. 1965-yilda uni tugatgandan soʻng, u yerda „Payvandlash jarayonlarini mashinalari va avtomatlashtirish“ ixtisoslashtirilgan kafedrasida ishlash uchun qoldirildi. Vaqt oʻtishi bilan doktorlik dissertatsiyasini himoya qildi va professor lavozimiga koʻtarildi. Aleksandr Rossiya muhandislik akademiyasining aʼzosi boʻldi.thumb|234x234px| A. G. Grigoryans (oʻrtada) 1976-yilgi Moskva oliy texnika universitetining payvandlash fakulteti bitiruvchilari rahbar boʻlgan.Aleksandr Grigoryans 1981-yildan N. E. Bauman nomidagi Moskva davlat texnika universiteti tomonidan yangi tashkil etilgan „Lazerniye texnologii v mashinostroyenii“ kafedrasiga rahbarlik qiladi. , „Moskovskiy sentr lazernix texnologii“ korxonasining bosh direktori hisoblanadi.
Grigoryans 1970-yillarning boshidan boshlab payvandlashda lazer nurlanishini tadqiq qildi. Ish natijalari 1981-yilda SSSRda birinchi boʻlib „Lazerli ishlov berish uskunalari va texnologiyasi“ boʻlimini yaratish uchun asos boʻldi va u yerda rahbar boʻlib faoliyat yuritdi. Hozirgi kunda ushbu kafedra „Mashinasozlikda lazer texnologiyalari“ deb nomlanadi va erishilgan natijalarga koʻra N. E. Bauman nomidagi MSTU yetakchi kafedralaridan biri hisoblanadiDoklad rektora MGTU im. N. E. Baumana Anatoliya Aleksandrovicha Aleksandrova na konferensii trudovogo kollektiva universiteta // Sayt Pandia.ru, 30.08.2013.

 Oilasi 
Oilm – Natalya (Grishina) Natalya bilan oila qurgan va ularning 2 nafar farzandi bor.

 

Turkum:Toshkentda tugʻilganlar
Turkum:Yashayotgan insonlar
Turkum:1941-yilda tugʻilganlar
Turkum:19-iyunda tugʻilganlar
Genrix Kassirskiy

Genrix Iosifovich Kassirskiy (1929-yil 13-dekabr, Toshkent – 2013-yil 24-fevral, Moskva) – rus kardiologi, professor, tibbiyot fanlari doktori, V. I. Burakovskiy nomidagi Kardiojarrohlik instituti reabilitatsiya boʻlimi mudiri. Rossiya kardiologiyasi reabilitatsiya yoʻnalishi asoschilaridan biri. Rossiya Federatsiyasida xizmat koʻrsatgan fan arbobi (2000).

 Tarjimai holi 
Genrix Iosifovich Kassirskiy 1929-yil 13-dekabrda Toshkent shahrida shifokorlar oilasida tavallud topgan. Ota Iosif Abramovich Kassirskiy, Rossiya Tibbiyot fanlari akademiyasining boʻlajak akademigi, rus gematologiyasi asoschilaridan biri va ilmiy maktab asoschisi. Onasi Esfir Grigoryevna Kassirskaya-Rozina mikrobiolog boʻlgan.

1934-yil oilasi bilan Moskvaga koʻchib oʻtgan.

Kassirskiy 1948–1954-yillarda I. M. Sechenov nomidagi Moskva tibbiyot institutining davolash fakultetida tahsil olgan.

1954–1957-yillarda institutni tugatgach, Moskva-Ryazan temir yoʻlida mahalliy terapevt boʻlib ishlagan, soʻngra Temir yoʻl vazirligining birlashgan klinikasida faoliyat olib borgan.

Kassirskiy 1969-yilda „Tugʻma yurak nuqsonlari fonokardiografiyasi“ mavzusida doktorlik dissertatsiyasini himoya qilgan. U ushbu ishida respublikada birinchi marta bolalarda yurak nuqsonlari tovush belgilarining anatomik va fiziologik koʻrsatkichlari orqali jarrohlik yoʻli bilan tuzatishdan oldingi va keyingi xususiyatlarini taqqoslagan.

Genrix Rossiya Tibbiyot fanlari akademiyasining A. N. Bakulev nomidagi qishloq xoʻjaligi fanlari ilmiy markazining eng keksa xodimlaridan biri boʻlgan. U institutda kichik ilmiy xodimdan professor, tugʻma yurak nuqsonlari boʻlgan bemorlarni reabilitatsiya qilish kafedrasi mudiri darajasiga koʻtarilgan.

Bundan tashqari, Kassirskiy tomonidan olingan yurak nuqsonlarining fonokardiogrammalari uning sharhlari bilan vinil disklarda takrorlangan va Katta tibbiyot ensiklopediyasining ikkinchi nashriga kiritilgan.

Kassirskiy SSSR Markaziy televideniyesida maxsus oʻquv dasturi boʻyicha shifokorlar uchun fonokardiografiya maʼruzalar kursini oʻqigan.

U Novodevichye qabristoniga dafn etilgan.

 

Turkum:Tibbiyot fanlari doktorlari
Turkum:Moskvada vafot etganlar
Turkum:2013-yilda vafot etganlar
Turkum:24-fevralda vafot etganlar
Turkum:Toshkentda tugʻilganlar
Turkum:1929-yilda tugʻilganlar
Turkum:13-dekabrda tugʻilganlar
Vitaliy Goloskokov

Vitaliy Petrovich Goloskokov (1913–1998) – Sovet botaniki, Qozogʻiston flora va oʻsimliklari boʻyicha mutaxassis.

 Biografiyasi 
1913-yil 10-martda Toshkent shahrida xizmatchi oilasida tavallud yopgan. 1920-yildan beri Vitaliy Petrovichning oilasi Verniy shahrida (Olmaota) yashagan. Moskva rangli metallar va oltin institutida, 1933-yildan Sverdlovsk konchilik institutida tahsil olgan.

Vitaliy 1934-yilda kasallik tufayli yana Olmaotaga koʻchib oʻtdi va Qozogʻiston davlat universitetiga oʻqishga kirdi. 1939-yildan SSSR Fanlar akademiyasining Qozogʻiston boʻlimining botanika sektorida kichik ilmiy xodim boʻlib ishlagan. Goloskokov Ulugʻ Vatan urushi boshida frontda xizmat qilgan va ogʻir yaralangan.

Vitaliy Petrovich davolanganidan soʻng, 1942-yildan Fanlar akademiyasi filialida botanika tadqiqotlarini davom ettirdi va ekspeditsiyalar oʻtkazdi. 1947-yilda Nikolay Vasilyevich Pavlov rahbarligida nomzodlik dissertatsiyasini himoya qildi.

U „Flori Kazaxstana“ni (1956–1966) tuzishda qatnashgan va buning uchun 28 oila va jami 688 turdagi oʻsimliklarga qayta ishlov bergan. „Illyustrirovannogo opredelitelya rasteniy Kazaxstana“ning masʼul muharriri boʻlib ishlagan. 1957—1975-yillarda Qozogʻiston SSR Fanlar akademiyasi Botanika institutining flora boʻlimini boshqargan.

1984-yilda „Flora Djungarskogo Alatau“ monografiyasini nashr etdi.

 

Turkum:Olmaotada vafot etganlar
Turkum:1998-yilda vafot etganlar
Turkum:27-dekabrda vafot etganlar
Turkum:Toshkentda tugʻilganlar
Turkum:1913-yilda tugʻilganlar
Turkum:30-martda tugʻilganlar
Oleg Golosov

Oleg Viktorovich Golosov (5-avgust 1934-yil, Toshkent) – sovet va rus olimi, Iqtisodiyot fanlari doktori, professor, Rossiya Tabiiy fanlar akademiyasining aʼzosi.

Axborot texnologiyalari, buxgalteriya hisobi, iqtisodiy tahlil va audit hamda matematik usullarni iqtisodiy tadqiqotlarda qoʻllash sohasida taniqli olim. 170 dan ortiq asar muallifi. „Finansi i biznes“ jurnali tahririyati aʼzosi.

 Biografiyasi 
Oleg 1934-yil 5-avgustda Toshkent shahrida tavallud topgan.

1957-yilda Bauman nomidagi Moskva oliy texnika maktabini tamomlagan.

Krasnoyarsk pedagogika institutida (hozirgi V. P. Astafiyev nomidagi Krasnoyarsk davlat pedagogika universiteti), keyinchalik Krasnoyarsk oʻlkasi statistika boshqarmasi boshligʻining oʻrinbosari boʻlib ishlagan.

1958–1965-yillarda Golosov Norilsk kon-metallurgiya, Sorsk molibden kombinatlarida va Krasnoyarsk alyuminiy zavodida ishlab chiqarish jarayonlarini matematik modellashtirish muammolari bilan shugʻullangan.

1977–1986-yillarda SSSR Bosh arxivining Butunrossiya hujjatlashtirish va arxiv ishlari ilmiy-tadqiqot institutida ishlagan. MFI qoshidagi UMO yaratuvchilari va rahbarlaridan biri Golosov V. S. Rojnov va V. B. Liberman ilmiy maktabi faoliyatini davom ettirdi. Oleg Golosov hozirda vaqtda Rossiya Federatsiyasi hukumati huzuridagi Moliya universitetining bosh ilmiy kotibi va Moliya universitetining faxriy professori.

U Krasnoyarsk pedagogika institutida (hozirgi V. P. Astafyev nomidagi Krasnoyarsk davlat pedagogika universiteti, oʻsha paytda Krasnoyarsk oʻlkasi statistika boshqarmasi boshligʻining oʻrinbosari) ishlagan.

Professor Golosov 24 ta muvaffaqiyatli himoyalangan doktorlik dissertatsiyasida ilmiy maslahatchi boʻlib ishladi, uning 40 ga yaqin shogirdlari fan nomzodi boʻlishgan. Oleg deyarli oʻn etti yil davomida Rossiya Federatsiyasi Oliy attestatsiya komissiyasida faoliyat olib borgan.

Oʻgʻil Aleksey (1955-yilda tugʻilgan) – tadbirkor, texnika fanlari nomzodi.

 

Turkum:Toshkentda tugʻilganlar
Turkum:Yashayotgan insonlar
Turkum:1934-yilda tugʻilganlar
Turkum:5-avgustda tugʻilganlar
Vyacheslav Kiselev

Vyacheslav Viktorovich Kiselev (1948-yil 3-iyunda Toshkent, Oʻzbekiston SSR, SSSR) – rossiyalik huquqshunos, siyosatchi, 1993–1995-yillar oraligʻida birinchi, 1995–1999-yillarda esa ikkinchi chaqiriq Rossiya Federatsiyasi Federal Majlisi Davlat Dumasi deputati boʻlgan.

 Biografiyasi 
Kiselev 1948-yil 3-iyunda Toshkent, Oʻzbekiston SSR, SSSRda tavallud topgan.

Vyacheslav Kiselev 1963-yildan 1971-yilgacha SSSR Aloqa vazirligining Ilmiy-tadqiqot instituti Tajriba zavodida va Moskva abraziv zavodida ishlagan va ish bilan bir qatorda sirtqi taʼlimda tahsil olgan. 1971-yilda Butunittifoq yuridik yozishmalar institutida tahsil oldi. U 1971–1973-yillarda Sovet Armiyasi safida xizmat qilgan. 1973-yildan 1993-yilgacha huquqshunos boʻlib faoliyat yuritgan. Vyacheslav 1993-yilda Moskva viloyati advokatlar assotsiatsiyasining Sholkovo yuridik maslahatxonasida rahbar sifatida faoliyat olib borgan.

Kiselev 1993-yilda birinchi chaqiriq Rossiya Federatsiyasi Federal Majlisining Davlat Dumasi deputati etib saylangan. Bunda Davlat Dumasi ishini tashkil etish qoʻmitasi va LDPR fraksiyasining aʼzosi edi. 1995-yilda Rossiya Federatsiyasi hukumati huzuridagi Xalq xoʻjaligi akademiyasini tamomlagan.

1995-yilda ikkinchi chaqiriq Rossiya Federatsiyasi Federal Majlisining Davlat Dumasi deputati etib saylangan. Davlat Dumasida qonunchilik va sud-huquq islohotlari qoʻmitasi raisining oʻrinbosari va LDPR fraksiyasi aʼzosi boʻlgan. 1996-yil yanvar oyida Qonunchilik va sud-huquq islohotlari qoʻmitasi raisining oʻrinbosari etib saylandi.

 Shaxsiy hayoti 
Vyacheslav Kiselev oila qurgan va uning 3 ta oʻgʻil farzandi bor.

 Qonunchilik faoliyati 
Vyacheslav 1 va 2-chaqiriq Davlat Dumasida deputatlik faoliyati davomida 19 ta qonunchilik tashabbusi va federal qonunlar loyihalariga oʻzgartishlar kiritishda hammuallif boʻlgan.

 

Turkum:Toshkentda tugʻilganlar
Turkum:Yashayotgan insonlar
Turkum:1948-yilda tugʻilganlar
Turkum:3-iyunda tugʻilganlar
Boris Golts

Boris Grigoryevich Golts (16-dekabr 1913-yil, Toshkent – 1942-yil 3-mart, Leningrad) – sovet bastakori va pianinochi.

 Tarjimai holi 
Boris Golts 1926-yildan Leningradda yashagan. 1927–1933-yillarda Leningrad markaziy musiqa texnikumida fortepiano boʻyicha M. N. Barinova sinfida va 1-musiqa kolleji instruktorlik boʻlimida tahsil olgan. , Boris kinoteatrlar bilan hamrohlik qilgan. 1933-yilda Leningrad konservatoriyasiga oʻqishga kirgan. Konservatoriyani ikkita mutaxassislik boʻyicha bitirgan: 1938-yilda L. V. Nikolayev va N. Braun sinfida fortepiano boʻlimini, keyin 1940-yilda kompozitorlik boʻlimini (V. V. Pushkovning kompozitsiya sinfida, Boris Asafyev bilan ham oʻqigan) tamomlagan. Golts Ulugʻ Vatan urushi boshida koʻngilli ravishda frontga joʻnadi. 1941–1942-yillarda Boltiq floti siyosiy boshqarmasida ijodiy guruhda ishlagan.

U 1942-yil mart oyida qamal qilingan Leningradda VO 1-qator 6-binoda ochlikdan vafot etgan.

 Ijodi 
Talabalik yillarida ham Goltsning iqtidori sezilib turardi. A. S. Pushkin („Adel“, „Vurdalak“, „Uniniye“, „Tsigani“, 1939) va A. A. Blok („Poslaniye“, „Priblijayetsa zvuk“, „Solovey“, 1941) sheʼrlariga, A. D. Churkin, N. L. Braun, shuningdek, „Nochnoy smotr“ spektakli uchun musiqa (V. Shkvarkin pyesasi, 1936) va bir qancha filmlarga romanslar yozadi. Golts ommaviy qoʻshiqlar janrida ham oʻzini sinab koʻrdi: „Sibirskiye reki“ (V. Sayanova matni, 1936), „Priziv“ (B. Lixarev matni, 1936), „Sovetskiy pogranichnik“ (1939).

Ulugʻ Vatan urushi boshlanishi bilan Golts Boltiq flotining siyosiy boshqarmasida ommaviy qoʻshiqlar yaratish ustida ishlagan ijodiy guruhga koʻngilli boʻlgan. Golts 20 ga yaqin qoʻshiqlarni yozgan va ular Leningrad radiolarida ijro etilgan.

 

Turkum:Sankt-Peterburgda vafot etganlar
Turkum:1942-yilda vafot etganlar
Turkum:3-martda vafot etganlar
Turkum:Toshkentda tugʻilganlar
Turkum:1913-yilda tugʻilganlar
Turkum:29-dekabrda tugʻilganlar
Ildar Gilyazutdinov

Ildar Abdullayevich Gilyazutdinov (1943-yil 17-iyul, Toshkent, Toshkent viloyati, Oʻzbekiston SSR, SSSR, 2014-yil 4-may, Qozon, Tatariston Respublikasi, Rossiya Federatsiyasi) – sovet va rus shifokori, olim, oʻqituvchi, rentgenolog, onkolog. Tibbiyot fanlari doktori (1998). Fan va texnika sohasidagi Tatariston Respublikasi Davlat mukofoti laureati (2003).

 Biografiya 
Ildar Abdullayevich Gilyazutdinov 1943-yil 17-iyulda Toshkent shahrida tavallud topgan. Ota-onasi Zaynab Gilyazutdinova va Abdulla Sagitovlar 1934-yilda Toshkentda oʻqib yurgan vaqtlarida tanishgan. Ulugʻ Vatan urushi boshlanganidan keyin ikkalasi ham armiyaga chaqirilgan va Rjev yaqinidagi 3-armiya joylashgan hududda turmush qurishgan. Sil kasalligiga chalingan Zaynabni Toshkentga joʻnatishdi va u yerda oʻgʻlini dunyoga keltirdi. Abdulla siyosiy rahbar bilan janjal tufayli sudlangan va jazo muddatini oʻtagan. Unga poytaxtga qolish taqiqlanganligi sababli Zakarpatyega joʻnab ketgan. Keyinchalik Rovnoga koʻchib kelgan va u yerda yangi oila qurgan. Zaynab 1951-yilda sogʻligidagi muammolar tufayli iqlimni oʻzgartirish maqsadida Qozon tibbiyot institutida ishlash uchun Qozonga joʻnab ketdi va oʻgʻlini 7-sinfini tugaguniga qadar Toshkentda qoldirdi. 1954-yilda nevropatolog dotsent A. X. Teregulov bilan tanishdi, keyinchalik unga turmushga chiqdi va Ildarni Qozondagi yangi oilasiga olib ketdi.

Ildar 1958-yilda Qozonga keldi. U kelajakdagi kasbini onasi va oʻgay otasining taʼsirida tanladi. 1960-yilda Qozon tibbiyot institutining davolash-profilaktika fakultetiga oʻqishga kirdi.

Ildar Abdullayevich Gilyazutdinov 2014-yil 4-mayda 70 yoshida Qozon shahri Kinderi qishlogʻi qabristoniga dafn etilgan.

 Shaxsiy hayoti 
Ildarning rafiqasi fan doktori boʻlgan. Oʻgʻlining ismi Ayrat, nabirasiniki Diana edi. Uning sevimli mashgʻuloti turizm boʻlgan va shu bilan shugʻullangan.

 

Turkum:Tibbiyot fanlari doktorlari
Turkum:2014-yilda vafot etganlar
Turkum:4-mayda vafot etganlar
Turkum:Toshkentda tugʻilganlar
Turkum:1943-yilda tugʻilganlar
Turkum:17-iyulda tugʻilganlar
Viktor Jukov

Viktor Nikolayevich Jukov (14-sentyabr 1928-yil, Toshkent, OʻzSSR, SSSR – iyul 1988-yil) – yozuvchi va shoir, shuningdek, isteʼdodli oʻymakor rassom, siluet miniatyura sanʼati anʼanalarining davomchilaridan biri.

 Hayoti 
Viktor Nikolayevich Jukov 14-sentyabr 1928-yil Toshkent shahri OʻzSSRda tavallud topgan. 1950-yilda Moskva davlat universitetini va M. V. Lomonosov nomidagi MDUning iqtisod fakulteti aspiranturasini tamomlagan. Uzoq yillar Fanlar akademiyasi Iqtisodiyot institutida ishlagan. Viktorning eng katta sevimli mashgʻulotlari alpinizm va siluetlarni kesish edi. U ushbu noyob janrdagi 2000 dan ortiq asar yaratdi. Uning togʻlarga atalgan „Obyasneniye v lyubvi“, „Istina poznayotsya v gorax“, „Proshanie“ kabi asarlari bor. Jukov qora va oq oʻyinning haqiqiy faylasufi edi. Bu uning satirik asarlarida yaqqol namoyon boʻldi, masalan, „Kosmicheskiye shtampi“, „Zemlya so storoni“, „Iz jizni kiberov“ va boshqalar. U Bidstrup Xerluf va Jan Effel singari, oʻz asarlarini sarlavha va izohlar bilan birga olib bordi. Matn shunchaki rasmni tushuntiribgina qolmay, balki syujetni kutilmagan, baʼzan yashirin tomondan ajratib koʻrsatishi kerak.

 Koʻrgazmalari 
Rassomning hayoti davomida 1968-yilda Moskvada, Chet el adabiyoti davlat kutubxonasida faqat bitta shaxsiy koʻrgazmasi boʻlib oʻtdi. U Butunittifoq koʻrgazmalarida (Chelyabinsk, Xarkov, Vilnyus) qatnashdi. Rassomning oʻlimidan soʻng, „Dikost“ siluet tsiklining albomi nashr etildi (2001).

 Adabiyot 
Viktor Jukov 1958-yilda Sergey Jitomirskiy bilan uchrashgan va u bilan „Bud proklyata, Atlantida!“ Ilmiy-fantastik romanini yaratgan. 1964–1969-yillarda yozilgan roman faqat Jukov vafotidan keyin 1992-yilda nashr etilgan (Molodaya gvardiya nashriyoti).

 

Turkum:Alifbo boʻyicha yozuvchilar
Turkum:1988-yilda vafot etganlar
Turkum:Toshkentda tugʻilganlar
Turkum:1928-yilda tugʻilganlar
Turkum:14-sentyabrda tugʻilganlar
Gleb Afanasev

Gleb Dmitriyevich Afanasyev (1931-yil, Toshkent – 1995-yil, Moskva) – Rus pravoslav cherkovi Moskva yeparxiyasining popi, Putinkidagi Bibi Maryamning Uspeniya cherkovi bosh ruhoniysi.

 Boigrafiyasi 
Gleb Dmitriyevichning ota-onasi 1920-yillardaOtes – Afanasev Dmitriy Vlasovich, professor-psixiatr, mat – Masevro Valentina Dmitrievna, professor-pediatr. Toshkentda Oʻrta Osiyo universitetining tibbiyot fakultetida operativ jarrohlik kafedrasini boshqargan Avliyo Luka (Voyno-Yasenetskiy)1 iyunya 1961 goda protoierey Gleb Afanasev priexal iz Moskvi v Simferopol na vstrechu s uchitelem ego roditeley po meditsinskomu fakultetu Sredneaziatskogo universiteta – svyatitelem Lukoy (za 10 dney do ego smerti). qoʻlida tahsil olishgan. Gleb 1931-yil 2-oktyabrda Toshkentda tavallud topgan. 1940-yilda oilasi bilan Moskvaga koʻchib oʻtgan. Moskvada oʻqigan va oʻrta maktabni tugatgan (1949).

Afanasyev Lvov va Ternopil arxiyepiskopi, boʻlajak Metropolit Makariy bilan birga ipodeakon (1948–1949) boʻlib xizmat qilgan va Ikkinchi Jahon urushi paytida vayron qilingan Polsha, Vengriya, Yugoslaviya, Bolgariya va Chexoslovakiyadagi pravoslav cherkovlariga tashrif buyurgan. Bolgariyada arxiyepiskop Serafim (Sobolev) bilan uchrashgan. 1949-yilda Moskva va Butun Rossiya Patriarxi Aleksiy Ining sharofati bilan Moskva diniy seminariyasiningTretiy sluchay za vsyu istoriyu Duxovnoy akademii. 3-kursiga oʻqishga qabul qilingan va uni 1951-yilda tamomlagan.

Gleb 1951-yil 1-oktyabrda Ryazanlik yepiskop Nikolay (Chufarovskiy) tomonidan Ryazandagi Xristorojdestvenskiy soboriga presviter etib tayinlanganSpravka Moskovskoy patriarxii № 3506 ot 14.12.1951..

Gleb Afanasyev 40 yil davomida Ryazan va Moskva yeparxiyalarining turli cherkovlarida pastor boʻlib xizmat qilgan. Putyatino qishlogʻidagi cherkovning, Mamontovo qishlogʻidagi Ilinsk cherkovining (1952–1957)V 1954—1955 godax Glebu Afanasevu v serkvi prislujival buduщiy katolikos-patriarx vseya Gruzii Iliya II, uchivshiysya v Moskovskoy duxovnoy seminarii., Perxushkovo qishlogʻidagi Pokrovskiy cherkovining (1957–1964), Dmitrov shahridagi Vvedenskiy cherkovining (1964–1975) hamda Predtechi qishlogʻidagi Trinity cherkovining bosh ruhoniysi lavozimlarida faoliyat olib borgan (1984–1991).

Afanasyev 1991-yil dekabr oyida vayron boʻlgan Moskva cherkovlaridan birini tiklash ishiga duo berishni soʻrab, patriarxga murojaat qilgan. Moskva va Butun Rus Patriarxi hazratlari Aleksiy II ning farmoni bilan Putinkida yangi ochilgan Bibi Maryam cherkovining bosh ruhoniysi etib tayinlangan. Gleb oʻlimidan oldin cherkovni tiklashga muvaffaq boʻlgan (oʻlimidan keyin 40-kuni gumbazlarga xochlar qoʻyilgan). 1995-yil 26-iyulda Moskvada vafot etgan.
Aleksey Grishin

Aleksey Grishin (24-iyul 1974-yil, Toshkent, Oʻzbekiston SSR) – rus teatr va kino aktyori.

 Tarjimai holi 
Aleksey Grishin 1974-yil 24-iyulda Oʻzbekiston SSR poytaxti Toshkent shahrida tavallud topgan.

1998-yilda Moskvadagi Moskva badiiy teatr maktabining aktyorlik fakultetini tamomlagan (Oleg Pavlovich Tabakov kursi).

Yurevich 1998-yildan 2006-yilgacha Oleg Tabakov boshchiligidagi Moskva teatr studiyasining truppasida xizmat qilgan.

Malaya Bronnayada Moskva drama teatri bilan hamkorlik qilgan.

U 2012-yildan Mossovet davlat akademik teatrida aktyor boʻlib faoliyat olib borgan.

Aleksey Grishin 2017-yilning 30-iyulida ATV agʻdarilib ketishi oqibatida jarohatlangan edi. Voqea Moskva viloyati Pushkinskiy tumani Lugovaya qishlogʻida sodir boʻlgan.

Aleksey Grishin 2012-yildan beri teatr aktyori boʻlib, bundan oldin esa teatrda mehmon rassom sifatida ishlagan.

 Teatrdagi rollari 

 Oleg Tabakov boshchiligidagi Moskva teatr-studiyasi 
1998-yil Jan-Klod Brisvilning xuddi shu nomdagi pyesa asosida „Ujin“ spektaklida Jan, Talleyrandning xizmatkori, 1998-yil Tennessi Uilyams spektakli asosidagi „Stariy kvartal“ (rejissyor – Andrey Jitinkin; premerasi 1997-yil 15-mart) fotograf/yigit va 2001-yil „Yesho Van Gog…“ (rejissyor – Valeriy Fokin; premyerasi 2001-yil 19-mart) bemor rollarini ijro etgan.

 Malaya Bronnayadagi Moskva drama teatri 
2005-yil shved dramaturgi Avgust Strindbergning „Fröken Julia“ pyesi asosida „Miss Julie“ spektaklida (rejissyor – Andrey Konchalovskiy) Jan rolini ijro etgan.

 Mossovet nomidagi davlat akademik teatri 
Aleksey Grishin 2012-yildan beri teatr aktyori va bundan oldin u teatrda mehmon ijrochi sifatida rol oʻynagan.

2004-yil – A. P. Chexovning „Chayka“ (postanovkachi – Andrey Konchalovskiy) – Konstantin Gavrilovich Treplev, Irina Arkadinaning oʻgʻli, 2009-yil – „Dolgoye puteshestviye v noch“ – Edmund Tayron rollarini ijro etgan.

 

Turkum:XXI asr hind aktyorlari
Turkum:Rossiyalik aktyorlar
Turkum:Alifbo boʻyicha aktyorlar
Turkum:Toshkentda tugʻilganlar
Turkum:Yashayotgan insonlar
Turkum:1974-yilda tugʻilganlar
Turkum:24-iyulda tugʻilganlar
Mixail Gronas

Mixail Benyaminovich Gronas (19-iyun 1970-yil, Toshkent) – rus va amerikalik shoir, adabiyotshunos.

 Hayoti 
Mixail Benyaminovich 1970-yil 19-iyunda Toshkent shahrida tavallud topgan.

Mixail Benyaminovich 1992-yilda Moskva davlat universiteti filologiya fakultetini, 2000-yilda Janubiy Kaliforniya universiteti (Los-Anjeles) slavyanshunoslik fakulteti aspiranturasini tamomlagan. U 1995-yildan beri AQShda istiqomat qiladi. Gronas Trinity kollejida (Xartford) dars bergan, hozirda Dartmouth kollejida (Gannover, Nyu-Xempshir) professor lavozimida faoliyat yuritmoqda.

1990-yillarda Gronasning sheʼrlaridan saralangan toʻplamlar „Vavilon“ almanaxida uch marta nashr etilgan. Gronas 2000-yilda „New Literary Review“ jurnalida Pyer Burdyoning „Pole literaturi“ maqolasini fransuz tilidan tarjimasi va faylasuf haqidagi tanqidiy maqolasini nashr etdi. 2002-yilda Gronasning „Dorogiye siroti“ sheʼriy toʻplami Mixail Ayzenberg tomonidan boshqariladigan OGI nashriyotining sheʼriy turkumida nashr etildi va muallif "Andrey Beliy" mukofoti bilan taqdirlandi. 2019-yilda „Kratkaya istoriya vnimaniya“ning ikkinchi toʻplamini nashr etilgan. Gulin bu toʻplamda ulgʻayish va tushunishning yangi darajasiga erishish natijalari koʻradi: „Har bir sheʼrida ketishga tayyor boʻlgan bu yerda qolishga tayyor. Oʻlim qarshisida mavjudlik nihoyat hayot shakliga aylanadi“.

Keyinchalik Gronasning ijodi Xodasevich va Mandelshtamning kashfiyotlariga asoslanadi. 

Gronas 2012-yilda „Naizust: o mnemonicheskom bitovanii stixa“ maqolasini nashr etdi.

 

Turkum:Toshkentda tugʻilganlar
Turkum:Yashayotgan insonlar
Turkum:1970-yilda tugʻilganlar
Turkum:19-iyunda tugʻilganlar
Daniyel Axtamov

Daniyel Rasimovich Axtamov (1985-yil 26-mart, Toshkent, Oʻzbekiston SSR, SSSR) – ozarbayjon va rus futbolchisi, Ozarbayjon terma jamoasi futbolchisi. Hujumchi.

 Boigrafiyasi 
Otasi Rasim Axtamov Bokuda tavallud topgan. U Neftçi Boku PFK jamoasida futbol oʻynagan.

Daniyel Cherepovetsning „Aist“ jamoasining shogirdi boʻlib, 7 yoshidan boshlab futbol oʻynagan. Otasining sharofati bilan Moskvaning „Lokomotiv“ internatiga oʻqishga kirgan. Uni tugatib, temiryoʻlchilar zaxirasiga tushishni moʻljallagan, ammo rahbariyat uni jamoaga olishni istamagan. Axtamov Cherepovetsga qaytib kelgan va u yerda „Sheksna“ futbol jamoasida oʻynay boshlagan.

Axtamov 2004-yilda „Vityaz“ (Podolsk) futbol klubiga oʻtgan, ammo u yerda uzoq qolmagan. 2004-yilning ikkinchi yarmida Ozarbayjonga kelgan va u yerda Ozarbayjon futbol oliy ligasining „Inter“ (Boku) jamoasida oʻynay boshlagan.

2005-yilda „Ganja“ futbol klubigaShaxin DINIYeV: „Gruppa lyudey v Gyandje prepyatstvuet razvitiyu futbola v regione“, biroz vaqt oʻtgach esa „Olimpik“ (Boku) futbol klubiga oʻtgan. 2006–2007-yilgi mavsumda yana „Inter“ safida oʻynadi.

Daniyel Rasimovich 2008-yilda Torpedo klubi (Moskva) taklifini qabul qilib, Rossiyaga qaytib kelgan. Yil oʻrtalarida „Sheksna“ klubiga oʻtgan.

2009-yilda Belarusning „Minsk“ va Ozarbayjonning „Simurg“ jamoalari sharafini himoya qilgan.

Axtamov 2011-yilda Oʻzbekistonning „Jombay“ jamoasida, 2012-yilda esa Moldovaning „Tiraspol“ klubida oʻynagan.

Futbolchi 2012-yilning ikkinchi yarmida Cherepovets „Aist“ jamoasiga oʻtgan va 2013-yildan „Titan“ (Klin) jamoasida oʻynagan.

 Ozarbayjon terma jamoasi 
Daniyel Ozarbayjon fuqaroligini qabul qilgan va Ozarbayjon yoshlar terma jamoasi safida ilk bor toʻp surganDaniel Axtyamov.

Tez orada Ozarbayjon milliy futbol jamoasiga qoʻshilgan 2004-yilda Angliya terma jamoasiga qarshi oʻyinda qatnashgan. Bir necha oʻyindan soʻng Axtyamov ozarbayjonlik murabbiylar nazaridan chetda qolgan. 2009-yilda Ozarbayjon terma jamoasiga endigina bosh murabbiylik qila boshlagan Berti Fogts Axtyamovni terma jamoaga qaytargan, ammo hujumchi birorta ham gol ura olmagan. Daniyel umumiy hisobda terma jamoa bilan 13 ta oʻyin oʻtkazgan.

 

Turkum:26-martda tugʻilganlar
Turkum:Toshkentda tugʻilganlar